 Mashruucii hore ee Genel oo ahaa markii ugu horaysay ee dalka laga hirgaliyo mashruuc noocaas oo kale ah, ayaa waxa fursado shaqo ka helay in ka badan 300 oo qof oo isugu jira farsamo yaqaano Technical Staff, Ciidan boolis iyo muruqmaalba Labor, waxa sidoo kale xusid mudan in mashruucani uu kusoo beegmay waqti adag oo dalka abaaro culusi ku habsadeen, isla markaan fursadahani ay noqdeen qaar ka qayb qaata wax bandanna ka tara kasoo kabashadii abaarahaas iyo waliba xoolihii ka baxay dadka reer miyiga ah oo ahaa iyagu qaybta bulshada ugu badan ee ay saameeyeen abaarahaasi; isla markaana shaqaalaha tiro ahaan badidooda iyagu helay, maadaama dhulka laga shaqeenayay uu ahaa deegaanadooda iyo miigii ay ku dhaqnaayeen. 